་གདབ་པའི་གནམ་སའི་བར་འགྱང་མེད་པར་གནམ་
སའི་རྒྱ་ཁྱོན་ཆེ་ཆུང་ཁོ་ན་གཞལ་བའི་སྐབས་ཡིན་པས། ཐིག་
དེའི་རྒྱས་འགེབ་མཐོང་ཚུལ་ལ་སྦྱར་ཏེ་འཁྲུལ་གཞི་བྱུང་འདུག་
པ༑ དོན་སྤྱི་ཡུལ་དངོས་སུ་འཁྲུལ་བ་ལྟ་བུའོ། །དེ་ལ་ཐིག་གི་
རེ་ཁ་རྣམས་ནི་གནས་ཚུལ་མ་ནོར་བའི་ཁྱིམ་གྱི་རྒྱུ་ལམ་ཡིན་
ལ༑ མཐོང་ཚུལ་གྱི་དབང་དུ་གནམ་སའི་བར་འགྱང་གི་རྐྱེན་
ལས་རིང་པོ་ཡང་ཐུང་ངུར་སྣང་བ། ཆེན་པོ་ཡང་ཆུང་ངུར་སྣང་
བ་ལྟ་བུའི་འཁྲུལ་པ་འབྱུང་སྟེ། ཉི་ཟླའི་ཁྱོན་ལ་ཡང་དཔག་ཚད་
ལྔ་བཅུ་རྩ༌གཅིག་དང༌། ལྔ་བཅུ་ཙམ་ལ་ཡང་རྒྱང་གྲགས་
གཅིག་ཙམ་དུ་ཆེ་བར་མི་སྣང་བ་དང་། ཇི་སྐད་དུ། ནམ་ཕྱེད་ཉི་
མ་ནུབ་པ་དང༌། །ཉི་མ་ཕྱེད་དང་འཆར་དུས་གཅིག །ཅེས་པ་
ལྟར་ཉིན་མཚན་མཉམ་པའི་ཚེ་ཤར་གླིང་གི་ཕྱེད་ན་ཉི་མ་ཡོད་
པའི་ཚེ་འཆར་བར་མཐོང་ཞིང༌། ནུབ་གླིང་གི་ཕྱེད་དུ་སླེབ་པའི་
ཚེ་ནུབ་པར་མཐོང་བ་ཡིན་པ་ལ། རང་ཅག་གི་རང་ཡུལ་གང་
ཡིན་པའི་ཤར་ནུབ་ཀྱི་རིའི་ཕྲག་པ་ནས་འཆར་ཞིང་ནུབ་པ་
ཙམ་དུ་མཐོང་བ་མངོན་སུམ་པ་འདི་ལགས་པས། གནས་ཚུལ་

222
རིག་པའི་གནས་ཆུང་སྐོར།
མི་ཕམ་བཀའ་འབུམ།
སྣང་ཚུལ་ངེས་པར་མཐུན་པར་ཁས་ལེན་ན། རང་རེའི་ཤར་
ནུབ་ཀྱི་རི་གཉིས་ཀྱི་བར་འདི་ན་ཆོས་ཅན། ཤར་གླིང་གི་ཕྱེད་
ནས་བཟུང་སྟེ་ནུབ་གླིང་གི་ཕྱེད་ཀྱི་བར་ཤོང་བར་ཐལ། རང་
རེའི་ཤར་རེའི་རྩེ་ནས་འཆར་བའི་ཉི་མ་འདི་ཤར་གླིང་གི་ཕྱེད་
ན་གནས་པ་གང་ཞིག །ནུབ་རིར་ནུབ་པའི་ཉི་མ་འདི་ནུབ་གླིང་
གི་ཕྱེད་ན་ཡོད་པའི་ཕྱིར། ཁྱབ་པ་ཡོད་དེ་ཕྱོགས་སྔ་རང་གི་
གནས་ཚུལ་སྣང་ཚུལ་གཅིག་དགོས་པར་ཁས་བླང་བའི་ཕྱིར།
གལ་ཏེ་དེ་ལྟར་མ་ངེས་ཏེ་ཤར་རིའི་རྩེ་ཕན་ཆད་དང༌། ཤར་
ནས་ནུབ་རིའི་རྩེ་ཕན་ཆད་དུ་ནུབ་པར་མཐོང་ངོ་ཞེ་ན། འོ་ན་
ངེས༌པར༌ཤར༌ནུབ༌ཀྱི༌གླིང༌གི༌ཕྱེད་ཀྱི་བར་དུ་འཆར་ནུབ་
མཐོང་དགོས་པས། དཔག་ཚད་བརྒྱ་སྟོང་ཕྲག་དུ་མའི་ཕ་རོལ་
ཏྱཱ་ཉི་མ་འཆར་ཞིང་ནུབ་པར་མཐོང་བའི་མི་དེ་སུ་ཡིན་སྨྱོས་
ཤིག་གལ་ཏེ་དོན་དུ་ཉི་མ་དེ་ལྟར་དཔག་ཚད་མང་པོའི་ཕ་རོལ་
ཏུ་འཆར་ནུབ་བྱེད་ཀྱང༌། འདི་ནས་སྣང་ཚུལ་ལ་ཤར་ནུབ་ཀྱི་
རིི་གཉིས་ཀྱི་ཕྲག་པར་འཆར་སྡུད་བྱེད་པ་ལྟར་མཐོང་ཞེ་ན།
བདག་གི་ཞེ་འདོད་དེ་ཡིན་པས་ད་ཁྱོད་ལ་ཅུང་ཟད་བཤད་ན་
གོ་བར་གདའ་བས། འོ་དེ་ལྟར་ཐིག་གི་ལམ་ལྟར་ཉི་མ་ཤར་
ནུབ་ཀྱི་གླིང་ན་ཡོད་ཀྱང༌། གནམ་སའི་བར་འགྱང་གིས་འདི་

ནམ་མཁའི་གོ་ལ།
223
ནས་བལྟས་པས་མཐོང་ཚུལ་གཅིག་ཡོད་པས། དེས་ན་འཛམ་
གླིང་ཆུང་ངུ་འདིའི་སྟེང་ཐད་ཁྱིམ་གྱི་འགྲོ་ལམ་རྟོགས་ཕྱིར་མེ་
ནས་བསིལ་རིའི་བར་བཟླུམ་པོར་བཅད་པའི་ཐིག་ཀོར་ལ་གོ་
ལའི་རེ་ཁ་ཕོག་ཚུལ་དང་མཚུངས་པར་མཐོང་སྟེ། གནས་སྣང་
བཤད་མ་ཐག་པ་དེའི་དབང་གིས་སོ། །དེས་ན་ཉི་མས་གླིང་
བཞི་པོ་བསྐོར་ཀྱང་འཛམ་གླིང་གི་མི་རྣམས་ལ་རང་རང་གི་
མཐོང་ཚུལ་ཞིག་ཡོད་པ་རང་གི་ངོར་མི་བདེན་པར། གླིང་
གཞན་དང་བསྟུན་ག་ལ་དགོས། དགོས་ན་ཧ་ཅང་ཐལ་ཏེ།
གླིང་བཞི་ཀའི་ཉི་མ་དུས་གཅིག་ཏུ་མཐོང་བ་སོགས་སྐྱོན་དུ་མ་
འབབ་པར་འགྱུར་རོ། །འདི་ནི་ཤིན་ཏུ་དཀའ་བའི་བློ་ཕྲ་མོས་
མ་བརྟགས་ན་གོ་པར་མི་འགྱུར་ཞིང༌། འདི་ལ་དཔེ་དང་གཏན་
ཚིགས་དུ་མ་དགོས་ཀྱང་ཡི་གེས་འཇིགས་པས་རེ་ཞིག་བཞག་
གོ༑ ༑གསུམ་པ་གནས་ཚུལ་ལ་རློམ་པ་ནི། ཞེས་རང་གི་
ལུགས་བཞག་པ་ན་སྟེང་བསྐྱེད་མའམ་རྨོག་བརྩེགས་མ་དེ་
ཁས་བླངས་འདུག་སྟེ། དེ་སྒྲུབ་བྱེད་རང་གི་མཐོང་བ་ཙམ་ཞིག་
ཚད་མར་བྱས་ནས་གཞན་ཚད་མར་མི་འོས་ཞེས་སྨར་མི་རུང་
ཟེར་བཞིན་དུ། རང་ཅག་གི་མཐོང་ཚུལ་ཙམ་ལ་བསྟེན་ཏེ། ལྷོ་
བགྲོད་མཐར་ཐུག་ཤར་ལྷོ་ནས་ལྷོ་ནུབ་ཏུ་འཆར་ནུབ་བྱེད་པ་

224
རིག་པའི་གནས་ཆུང་སྐོར།
མི་ཕམ་བཀའ་འབུམ།
སོགས་ལ་དཔག་སྟེ། གླིང་བཞིར་དུས་བཞི་མཉམ་པར་ཁས་
བླངས་ཏེ། ཉིན་མཚན་རིང་ཐུང་གི་སྐྱོན་སྤང་དུ་མར་མེའི་
དཔེས་ཉི་མ་མཐོ་ཚེ་མཐོང་སྔ།
དམའ་ཚེ་མཐོང་ཕྱི་བ་ཡིན་ལ།
མཐོ་དམན་གྱི་དབང་གིས་ཉི་མ་རིང་ཐུང་དུ་འགྱུར་བ་ཕྱོགས་སྔ་
དྲུ་འཛིང་མ་ལའང་མཚུངས་པས་ཀླན་ཀ་སྤང་བར་སེམས་སོ། །
ཚུལ་འདི་བདག་གིས་དཔྱད་ན་རིགས་པའི་དཔུང་མི་བཟོད་
པར་འདོད་པའི་ལུགས་ལ་རྒྱུད་ཀྱི་ལུང་སྔར་དྲངས་པ་དེས་
ཁེགས་སོ། །མངོན་སུམ་མཐོང་ལ་ལུང་སྦྱོར་ག་ལ་དགོས།
པར་འདུག་སྟེ། དེ་ལ་ཚད་མ་གསུམ་གྱིས་དཔྱད་པར་བྱ་སྟེ།
དང་པོ་ལུང་གི་དབང་དུ་བྱས་ན། གླིང་བཞིར་དུས་བཞི་མཉམ་
མངོན་སུམ་དང་འགལ་ལུང་གིས་ཅི་ཞིག་བྱ། ཞེས་གཞུང་དེར་
བྲིས་འདུག་པ་དེ་ནི་བདེན་ཏེ། ཚད་མ་དང་འགལ་བའི་ལུང་ལ་
དགོས་པ་མེད་ཅིང༌། མངོན་སུམ་ཚད་མར་གྲུབ་ན་ལུང་སྦྱོར་མི་
དགོས་པས། ཁོ་བོ་ཅག་ཀྱང་རིགས་པའི་ལམ་ལ་ཤྀན་ཏུ་
དགའ་བས་དོན་འདི་ལུང་གིས་གྲུབ་ཀྱང༌། ལུང་དོན་རིགས་
པས་བསྒྲུབས་ན་འདི་ལྟར་དཔྱད་དེ། དེ་ལ་རྗེས་དཔག་དང༌།
མངོན་སུམ་ལ་འགལ་ཚུལ་ལོ། །དང་པོ་ཁྱོད་ཀྱིས་འདོད་པའི་
རྨོག་བརྩེགས་མ་འདི་ཁྱིམ་བཅུ་གཉིས་པོ་རྨོག་བཅུ་གཉིས་

ནམ་མཁའི་གོ་ལ།
225
བརྩེགས་པ་ལྟ་བུ་ཐ་དད་པ་ཞིག་གམ། རྨོག་གཅིག་ལྟ་བུ་ཞིག་
གི་མཐའ་འཁོར་ལ་ཁྱིམ་གཅིག །དེ་ནས་དེའི་སྟེང་དུ་གཅིག་
སྟེང་གཅིག་བརྩེགས་ཏེ་གྱང་གི་ཕ་གུ་ལྟ་བུ་ཞིག་ཡིན། རྨོག་
བརྩེགས་མའི་ལུགས་ལ་དེ་གཉིས་ལས་གཞན་དུ་འདའ་དཀའ་
འམ་སྙམ། དང་པོ་ལྟར་ན་ཁྱེད་རང་གིས་ཐོགས་བཅས་སུ་
འདོད་པའི་གོ་ལ་དེ་ཉི་མས་ཕུག་ནས་སྟེང་དུ་འགྲོ་བའམ།
ཕུག་མི་དགོས་པར་སྟེང་ངོས་ནས་ཡར་འགྲོ་མར་འོང་བྱེད།
དང་པོ་ལྟར་ན་མི་འཐད་པ་རང་གི་ཁས་ལེན་གྱིས་བསལ། ཕྱི་
མ་ལྟར་ན་རླུང་གི་གོ་ལ་ཉིས་བརྩེགས་དང་སུམ་བརྩེགས་ལ་
སོགས་པ་ཡོད་པར་འདོད་པའི་ལུང་ངམ་རིགས་པ་གང་ཡིན།
ཁྱིམ་བཅུ་གཉིས་བརྩེགས་ཡོད་ན་ནི། ཉི་མ་ཁྱིམ་དྲུག་ལ་ཡར་
འགྲོ༑ དྲུག་ལ་ཕྱིར་འབབ་དགོས་པའི་ཡར་འཛེགས་པ་དང༌།
མར་འོང་བའི་ཚེ་ཁྱིམ་རེ་རེ་བརྒལ་འགྲོའམ། རིམ་ཅན་དུ་
འགྲོ༑ བརྒལ་འགྲོ་ན་ཉི་མ་ཉིན་རེ་ཞིང་ཆུ་ཚོད་བཞི་རྗེས་
འབྲང་དང་བཅས་པར་རྟག་ཏུ་མི་ངེས་པ་སོགས་སྐྱོན་ཤིན་ཏུ་
མང་བ་གོ་སླ་ལ། རིམ་ཅན་དུ་འགྲོ་ན། ཡར་བཅུ་གཉིས་མར་
བཅུ་གཉིས་འོང་བས་ཁྱིམ་ཉི་ཤུ་རྩ་བཞིར་འགྱུར་རོ། །གལ་ཏེ་
ཁྱིམ་དྲུག་ལས་ཕྱོགས་རེ་རེ་ལ་ཐ་དད་དུ་མིང་རེ་བཏགས་པའི་

226
རིག་པའི་གནས་ཆུང་སྐོར།
མི་ཕམ་བཀའ་འབུམ།
ཡར་འགྲོ་དྲུག་དང་མར་འོང་དྲུག་ཡིན་ཟེར་ན། དེ་ནི་ཧ་ལམ་
ལྕགས་སྒྲོག་མ་དང་འཁོར་ཚུལ་འདྲ་བས། དེ་དཔྱད་པ་འོག་ཏུ་
བྱ་ལ། གྱང་གི་ཕ་གུའམ་ཕུབ་ཀྱི་སྦ་འཁོར་ལྟ་བུར་འདོད་ན་དེ་
ཡང་བཅུ་གཉིས་སམ་དྲུག་པོ་གང་རིགས་སུ་ངེས་ལ། བཅུ་
གཉིས་ཡིན་ན་གོང་གི་དཔྱད་པ་དང༌། དྲུག་ཡིན་ན་འོག་གི་
རིགས་པས་གནོད་དོ། །དེ་ལ་དྲུ་འཛིང་མ་མ་གཏོགས་པའི་
གླིང་བཞིར་དུས་གཞི་མཉམ་པར་འདོད་པའི་ ལུགས་སྟེང་
བསྐྱེད༑ ཕྱིར་བསྐྱེད་རྨོག་བརྩེགས། ལྕགས་སྒྲོག །ཀོ་རློན་
སོགས་ཀུན་ལ་རིགས་པ་གཅིག་བརྗོད་པར་བྱ་སྟེ། དེ་ལ་
འདིར་རིགས་པ་དུ་མ་ཡོད་ཀྱང་རིགས་པ་གཅིག་གིས་ཀྱང་དེ་
ཀུན་རྫུན་པར་རྟོགས་ནུས་ཏེ། དགྲ་གསོད་པ་ལ་མདའ་མདུང་
གྲི་ལ་སོགས་པ་གང་རུང་རེས་ཆོག་པ་བཞིན་ནོ། །དེ་ཡི་རིགས་
པ་འདི་ཡིན་ཏེ། ཁྱེད་ཀྱི་དེ་ལྟར་ན་གླིང་བཞིའི་གཅིག་གི་
མཐའ་ན་ཉི་མ་ཡོད་དུས། ཐམས་ཅད་ཀྱི་མཐའ་ན་ཡོད་དགོས་
ལ༑ གཅིག་གི་དབུས་ན་ཡོད་པའི་ཚེ་ཐམས་ཅད་ཀྱི་དབུས་ན་
ཡོད་དགོས་པས། འདི་ལྟར་ཉི་མ་སྐར་མ་སྣྲུབས་ཀྱི་སྟེང་ན་
ཡོད་དུས་དམའ་ཤོས་ཡིན་པས། མར་མེའི་དངོོས་གླིང་འདི་ན་
ཉི་མ་ཐུང་བའི་མཐར་ཐུག་པར་འདོད་ལ། དེ་བཞིན་དུ་གླིང་

ནམ་མཁའི་གོ་ལ།
227
གཞན་རྣམས་ལའང་ཉི་མ་ཐུང་བའི་མཐར་ཐུག་ཡིན་དགོས་
པས༑ དཔེར་ན་གླིང་འདི་ན་ཉིན་ཚད་ཆུ་ཚོད་ཉེར་དྲུག་ཡིན་ན་
འདིའི་མདུན་གྱི་གླིང་འདི་ནས་བརྩིས་པའི་བདུན་པ་བྱང་གི་
གླིང་དེ་ནའང་ཉིན་ཚད་ཆུ་ཚོད་ཉེར་དྲུག་ཡིན་དགོས་ལ། གླིང་
འདིས་ཉི་མ་ཆུ་ཚོད་ཉེར་དྲུག་གི་ཡུན་དུ་མཐོང༌། བདུན་པའི་
ཚོད་ང་གཉིས་ལས་མ་བྱུང་བ། ཉིན་ཞག་ཕྲུག་གཅིག་ལ་ཆུ་
ཡང་ཉེར་དྲུག་གི་ཡུན་དུ་མཐོང་བས་དེ་གཉིས་བསྡོམས་ན་ཆུ་
ཚོད་དྲུག་ཅུ་ཡོད་པར་འདོད་ན། ཆུ་ཚོད་བརྒྱད་ཀྱི་བར་དུ་གླིང་
འདིས་ཀྱང་མི་མཐོང༌། མདུན་གླིང་བདུན་པས་ཀྱང་མི་མཐོང་
བར་ཉི་མ་ག་ན་སོང་བ་ཡིན་སྨྲོས་ཤིག ྃ།དེ་བཞིན་དུ་འདི་ན་
ཉིན་ཚད་ཆུ་ཚོད་སོ་གསུམ་ཡིན་ཚེ། གླིང་བདུན་པ་ལ་དེ་ཡིན་
དགོས་པས་དེ་གཉིས་བསྡོམས་ན་ཆུ་ཚོད་རེ་དྲུག་འབྱུང་བས་
ལྷག་དྲུག་པོ་ཅི་ལྟར་ཡིན་ཞེས་བསམ་པར་བྱས་ལ། དེ་ཡང་ཉི་
མ་རིང་བའི་ཚེ་གླིང་བདུན་ཅིག་ཆར་གསལ། ཐུང་བའི་ཚེ་གླིང་
ལྔ་ལས་གསལ་མི་ནུས་པའི་རྒྱུ་མཚན་ཤིན་ཏུ་ཞིབ་ཆ་ཆེན་པོ་
ཡོད་འདུག་ཅིང༌། མཛོད་འགྲེལ་ཁ་གཅིག་ལས། དུས་བཞི་
མཉམ་པ་ལ་གླིང་འདི་ན་ཉི་མ་རིང་བ་མཐར་ཐུག་དུས་མཚན་
ཀྱང་རིང་པོ་མཐར་ཐུག་དགོས་པར་ཐལ་བ་འཕེན་འདུག་ཀྱང༌།

228
རིག་པའི་གནས་ཆུང་སྐོར།
མི་ཕམ་བཀའ་འབུམ།
དེའི་སྐྱོན་སྤང་ཚུལ་ཤེས་ན་མི་གནོད་པར་འདུག་ལ། རང་
ལུགས་རྗེས་དཔག་གིས་དཔྱད་ན། ཁྱོད་ཀྱི་ལུགས་དེ་ག་ལྟར་
ན༑ སྟོན་དཔྱིད་ཉིན་མཚན་མཉམ་པའི་དུས་ན་ཉི་མ་འཆར་
ནུབ་སོགས་གླིང་ཐམས་ཅད་དུ་འདྲ་དགོས་པ་ལ་སྟོན་མཉམ་
དང་དཔྱིད་མཉམ་གྱི་ཉི་མ་འཆར་ས་དང་ནུབ་ས་ཅུང་མི་འདྲ་བ་
དང་༑ སྣྲུབས་འཆར་ཚེ་གནམ་མཐའ་ནས་ཤར་ནས། ནུབ་ཚེ་
གནམ་གྱི་དབུས་སུ་ཡར་འགྲོ་བ་དང༌། དང་པོ་སྣྲུབས་ཀྱི་ཕྱི་
མཐའ་ན་སྐར་མ་ཉུང་ངུ་ལས་མ་མཐོང་ཀྱང་རྗེས་ནུབ་ཁར་མང་
དུ་མཐོང་བ་འདི་ཅྀ་ཡིན། དེས་མཚོན་ཏེ་འཆར་ནུབ་རྣམ་པ་
ཐམས་ཅད་མཚུངས་དགོས་པ་ལ། དྲུ་འཛིང་མའི་ཐིག་གི་ལམ་
བཞིན་དུ་འགྲོ་བར་མངོན་སུམ་གྱིས་གྲུབ་པས། མངོན་སུམ་
ཚད་མའི་དོན་ལ་བསྙོན་མི་འདིང་བར་ཡིད་ཆེས་སུ་འཚལ་ལོ། །
གཞན་ཡང་ཁྱོད་ཀྱི་རྣམ་དཔྱོད་གོ་ལ་ལ་དཔྱད་པས་ཞུགས་
འདུག་པས་ཁྱེད་ལ་འདི་དྲི་སྟེ། གོ་ལ་ཞེས་པ་རླུང་ལེབ་ཆགས་
གཅིག་འཁོར་འགྲོ་བར་འདུག་ན། བྱང་གི་སྐར་མ་བརྟན་པ་
ཞེས་པ་འདི་རི་རབ་ལ་མི་བསྐོར་བར་མངོན་སུམ་གྱིས་མཐོང་
བ་འདི་འོག་གཞི་གང་ལ་བརྟེན་པ་ཡིན་སྨྲ་དགོས་སོ། །གལ་ཏེ་
ཡུལ་མི་རྣམས་ཀྱི་བླུན་གཏམ་ལྟར་རི་རབ་ཀྱི་རྩེ་ནའོ་ཞེ་ན། རི་

ནམ་མཁའི་གོ་ལ།
229
རབ་ཀྱི་རྩེ་ན་ཡོད་པའི་ལུང་ཅི་ཡོད། རི་རབ་ཀྱི་རྩེ་ན་ཡོད་པ་
གཞན་མི་མཐོང་བར་ དེ་ མཐོང་བའི་ རིགས་ པ་ གང་ ཡིན།
གཞན་ཡང་གླིང་འདིའི་བྱང་ན་རི་རབ་ལྷུན་པོ་ཉི་འོད་ཀྱིས་ཕོག་
ཚེ་འོད་སྔོ་ལམ་མེ་བ་གནམ་དུ་འགྲེང་སྟེ་གནས་པ་དང༌།
ཤར་
ནུབ་ཀྱི་གླིང་གི་སྟེང་ནམ་མཁའ་དཀར་པོ་དང༌། དམར་པོ་ཡིན་
པ་མི་མཐོང་བའི་ཚུལ་ལ་དཔག་ན། རྒྱང་རིང་པོའི་གཟུགས་ལ་
གཞན་དུ་འཛིན་པ་ལྟར་ཉེ་རིང་གི་དབང་གིས་གནས་སྣང་གི་
རྣམ་པ་ཀུན་ཏུ་གཅིག་དགོས་རྒྱུ་མིན་ནམ་དཔྱད་འཚལ། ཡང༌།
སྟོན་དཔྱིད་མཉམ་གཉིས་སོགས་སུ་ཉི་མ་འཆར་ནུབ་ཀྱི་སྔ་ཕྱི་
ཡོད་པ་འདི་ལ་བརྟགས་ན་དྲུ་འཛིང་མའི་ལུགས་ལྟར་རྗེས་སུ་
དཔག་པས་འགྲུབ་པ་གོར་མ་ཆགས། མང་པོ་སྨྲས་པས་ཅི་བྱ་
སྟེ་མདོར་ན། ཁྱེད་ཀྱི་དེ་ལྟར་ན་མཉམ་གཉིས་སོགས་ཉིན་
འདྲ་བའི་ལྷོ་བྱང་བགྲོད་པ་གཉིས་ཀར་ཉི་མ་འཆར་ནུབ་པ་ཚད་
གཅིག་ཏུ་ངེས་དགོས་པ་རིགས་པས་གྲུབ་པ་ཡིན་ན་འདིར་ནི་
མངོན་སུམ་གྱི་ཚད་མས། ལྷོ་བགྲོད་ཐམས་ཅད་ལྷོ་ཉེ་ནས་
ཤར་ནས་བྱང་ཉེར་ནུབ་པ་དང༌། བྱང་བགྲོད་ཁྱིམ་དྲུག་པོ་དེ་
ལས་ལྡོག་སྟེ། མཉམ་གཉིས་ཀྱི་སྐབས་སུའང༌། སྟོན་མཉམ་
གྱི་དུས་ཉི་མ་འཆར་ཚེ་དམའ་བས་འོད་འཕོག་མ་ཐག་ནས་ཉི་

230
རིག་པའི་གནས་ཆུང་སྐོར།
མི་ཕམ་བཀའ་འབུམ།
མ་འཆར། ནུབ་ཚེ་ཅུང་མཐོ་ནས་ཉི་མ་ནུབ་ཀྱང་དགོངས་ཐག་
རིང་༑ དཔྱིད་དེ་ལས་ལྡོག་ཚུལ་དུ་ཡོད་པས་འཇིག་རྟེན་པའི་
མངོན་སུམ་གྱིས་མཐོང་དོན་ལྟར་གྲགས་པའི་ཁ་སྐད་ལ།
དཔྱིད་ཉི་མ་རིང་ཡང་དགོངས་ཐག་ཐུང༌། སྟོན་ཉི་མ་ཐུང་ཡང་
དགོངས་ཐག་རིང༌། ཟེར་པ་འདི་ཁོ་ནས་ཀྱང་ཤེས་ནུས་ཏེ།
ཁྱེད་ཀྱིས་དེ་ལྟར་ན་མཐོ་ཚེ་གླིང་ཐམས་ཅད་དུ་མཐོ། དམའ་ཚེ་
གླིང་ཐམས་ཅད་དུ་དམའ་བས་ཉི་མ་མཐོང་སྔ་ན་ནུབ་ཀྱང་ཕྱི།
མཐོང་ཕྱི་ན་ནུབ་ཀྱང་སྔ་བ་ལས་འོས་མེད་པ་མ་ལགས་སམ།
དགོངས་ཐག་རིང་ཐུང་འབྱུང་བ་ཅི་ཡིན་བརྟགས་པས་ཀྱང་
ཤེས་སོ། །དེ་ལྟར་མངོན་སུམ་རྗེས་སུ་དཔག་པ་ཡིས། །ལེགས་
པར་བརྟགས་ན་དཔལ་ལྡན་རྒྱུད་ཀྱི་ལུང༌། །ཉེས་པ་ཕྲ་མོས་
དབེན་པའི་རྡོ་རྗེའི་ཚིག །གུས་པས་སྤྱི་བོར་ལེན་པའི་སྐལ་
བཟང་ཐོབ། ༡ །རྣམ་དཔྱོད་རྒྱ་མཚོ་ལྟ་བུར་ཟབ་གྱུར་པ། །
གང་གི་མདུན་སར་བྱིས་པའི་ཚིག་འདི་དག །གུས་པ་བཅས
པས་ཅུང་ཟད་བརྗོད་བྱས་ཀྱང༌། །འདི་ལ་མ་རྟོགས་ལོག་པར་
རྟོག་པའི་ཆ། ༢ །གང་མཆིས་དེ་ཀུན་བཀྲུས་པའི་ཆོ་ག་རུ། །
དག་བྱེད་ཞལ་གྱི་ཆུ་གཙང་རྣམ་སྤྲོས་སར། །སླར་ཡང་སྟོན་
ཀའི་དུས་ཀྱི་ཟླ་བ་ལྟར། །བདག་ཅག་རྣམས་ཀྱི་བློ་གྲོས

ནམ་མཁའི་གོ་ལ།
231
གསལ་བར་མཛོད། ༣ །ཅེས་ལྔ་རིག་སྨྲ་བ་མཉྫུ་བྷ་དྲའི་མཚན་ཅན་གྱིས་
མཁྱེན་བཞིན་དུ་གཞན་གྱི་བློ་གྲོས་བསྐུལ་བའི་ཆ་རྐྱེན་དུ་བྲིས་པའི་གོ་ལའི་ཚུལ་ལ་
དཔྱད་པ་ལ་བློ་བཞག་ནས་རང་གི་བསམ་ཚུལ་ཅུང་ཟད་བརྗོད་པ་འདི་ནི་མཁས་དབང་
དྲང་སྲོང་རྒན་པོའི་སྙན་རྒྱན་དུ་རློམས་ཏེ། རྩིས་རིག་སྨྲ་བའི་བྱིས་པ་ཨ་ཛི་ཏ་བི་ཛ་ཡས་
བློ་གྲོས་ཆུང་ངུ